Umskaret

Umskaret er et fjellpass i Rana kommune, på Helgeland i Nordland. Det befinner seg i kommunens østlige del i nærheten av riksgrensen mot Sverige. Høyeste punkt er 637 meter over havet.

Umskaret befinner seg langs en gammel ferdselsåre mellom Rana og Storuman kommune i det nordlige Sverige. Vegen mellom Mo i Rana og Umbukta stod ferdig i 1891 som vinterveg, og passerte over Umskaret. I 1992 ble den en del av Europavei 12 mellom Norge, Sverige og Finland. Fjellpartiet var svært værutsatt, og 31. oktober 2006 ble Umskartunnelen åpnet som en del av en ny trasé langs E12.

Ranas geografi
Fjellpass i Norge